Vyhodnotenie medzirezortného pripomienkového konania

Návrh na úpravu plánu finančnej alokácie v Operačnom programe Informatizácia spoločnosti v rámci prioritnej osi 1 

Spôsob pripomienkového konania |
Počet vznesených pripomienok, z toho zásadných | 21  / 14
Počet vyhodnotených pripomienok | 21
Počet akceptovaných pripomienok, z toho zásadných | 21  / 14
Počet čiastočne akceptovaných pripomienok, z toho zásadných |
Počet neakceptovaných pripomienok, z toho zásadných |
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo pôdohospodárstva Slovenskej republiky | | | x |
2 . | Ministerstvo výstavby a regionálneho rozvoja Slovenskej republiky | | 3 (0o,3z) | |
3 . | Ministerstvo kultúry Slovenskej republiky | | | x |
4 . | Ministerstvo práce, sociálnych vecí a rodiny Slovenskej republiky | | | x |
5 . | Ústredie práce, sociálnych vecí a rodiny | | | | x
6 . | Centrum pre medzinárodnoprávnu ochranu detí a mládeže | | | | x
7 . | Podpredseda vlády SR pre vedomostnú spoločnosť, európske záležitosti, ľudské práva a menšiny | | | x |
8 . | Európske spotrebiteľské centrum | | | | x
9 . | Ministerstvo hospodárstva Slovenskej republiky | | | x |
10 . | Ministerstvo zdravotníctva Slovenskej republiky | | | x |
11 . | Odbor vládnej agendy Úradu vlády | 1 (1o,0z) | | |
12 . | Ministerstvo vnútra Slovenskej republiky | | | x |
13 . | Ministerstvo financií Slovenskej republiky | 10 (0o,10z) | | |
14 . | Ministerstvo školstva Slovenskej republiky | | 2 (1o,1z) | |
15 . | Ministerstvo zahraničných vecí Slovenskej republiky | | | x |
16 . | Ministerstvo obrany Slovenskej republiky | | | x |
17 . | Štátny dopravný úrad | | | | x
18 . | Ministerstvo spravodlivosti Slovenskej republiky | | | x |
19 . | Odbor Centrálneho verejného obstarávania | | | | x
20 . | Ministerstvo dopravy, pôšt a telekomunikácií Slovenskej republiky | 2 (2o,0z) | | |
21 . | Ministerstvo životného prostredia Slovenskej republiky | 1 (1o,0z) | | |
22 . | Úrad pre reguláciu sieťových odvetví | | | x |
23 . | Najvyšší kontrolný úrad Slovenskej republiky | 2 (2o,0z) | | |
24 . | Národný bezpečnostný úrad | | | x |
| SPOLU | 16 (6o,10z) | 5 (1o,4z) | 12 | 5

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia
MVRR SR | Predložený návrh realokácie finančných prostriedkov z opatrenia 1.2 do opatrenia 1.1 OP IS a úprava finančných tabuliek OP IS vychádza z predpokladu, že Európska komisia schváli návrh realokácie medzi OP IS a OP KaHR vo výške 5 mil. EUR zo zdrojov EÚ. Dovoľujeme si upozorniť, že v prípade, že EK neschváli navrhovanú realokáciu medzi OP IS a OP KaHR, stráca návrh na realokáciu prostriedkov z opatrenia 1.2 do opatrenia 1.1 OP IS, v znení v akom bol predložený, opodstatnenie. | Z | A | Realokácia nestráca zmysel, pretože k realokácii z opatrenia 1.2 do opatrenia 1.1 musí prísť v každom prípade, bez ohľadu či EK schváli presun 5 mil. Eur alebo nie.
MVRR SR | Po schválení všetkých navrhovaných zmien v rámci OP IS bude zo strany riadiaceho orgánu, resp. štatutárneho zástupcu riadiaceho orgánu potrebné zabezpečiť aktualizáciu riadiacich dokumentov (programový manuál). Vzhľadom na uvedené odporúčame doplniť do návrhu uznesenia vlády aj úlohu pre vedúceho ÚV SR zabezpečiť aktualizáciu riadiacej dokumentácie OP IS. | Z | A |
MVRR SR | Vzhľadom na to, že riadiaci orgán pre OP IS zatiaľ nepredložil EK návrh na realokáciu medzi OP IS a OP KaHR prostredníctvom systému SFC2007, predpokladáme, že návrh realokácie prostriedkov z opatrenia 1.2 do opatrenia 1.1 bude súčasťou návrhu realokácie z OP IS do OP KaHR. V prípade, že tomu tak nie je, upozorňujeme, že realokácia z opatrenia 1.2 do opatrenia 1.1 predstavuje ďalší zásah (zmenu) do OP IS, a teda je potrebné postupovať v súlade s čl. 33 nariadenia Rady (ES) č. 1083/2006 a predložiť takúto realokáciu na schválenie EK, pričom žiadosť o schválenie revízie musí byť nevyhnutne podložená hodnotením vykonaným v zmysle čl. 48 ods. 3 Nariadenia Rady (ES) č. 1083/2006. | Z | A | Schválenie navrhovanej zmeny v rámci prioritnej osi je v kompetencii národných orgánov. Finančný plán aj v rozdelení na opatrenia je v tomto prípade súčasťou schváleného OPIS. Riadiaci orgán aj na základe tejto pripomienky požiadal EK listom o potvrdenie tohto presunu v rámci prioritnej osi 1. Na základe toho bude riadiaci orgán ďalej postupovať.

OVA

m. č. 1583/2009/ROOOPIS-574 
I. Materiál: 
str. 1, 1. r.: „Operačnom“ nahradiť „operačnom“ – aj vo všetkých ďalších prípadoch a 
gramatických pádoch 
ods. 3, 3. r.: „€“ nahradiť „Eur“ 
str. 2, ods. 1, 4. r.: „EUR“ nahradiť „Eur“ – aj vo všetkých ďalších prípadoch v takomto 
kontexte 
ods. 2, 1. zar.: „75,31%“ nahradiť „75,31 %“ – podobne písať aj všetky ďalšie 
výrazy tohto typu 
ods. 4: „hore uvedené“ nahradiť „vyššie uvedené“ 

II. Príloha: 
str. 2, pozn., 5. r.: „ekonomiku a preto“ nahradiť „ekonomiku, a preto“ 
8. r.: „v hore uvedenej“ nahradiť „vo vyššie uvedenej“ 

III. Návrh uznesenia: 
5. r.: „návrh“ nahradiť „Návrh“ 
A.1., 3. r.: „„pro rata.““ nahradiť „„pro rata;““ 
B.1., 6. r.: za „rozpočtu“ doplniť bodku 

IV. Predkladacia správa: 
ods. 1, 3. r.: medzi slová „záležitosti ľudské“ vložiť čiarku 
5. r.: medzi slová „uskutočniteľnosti realizovaných“ vložiť čiarku 

V. Komuniké: 
1. r.: „materiálu“ nahradiť „materiál“ 
2. r.: návrh“ nahradiť „Návrh“ 
3. r.: za „„pro rata““ doplniť bodku 

VI. Doložka vplyvov: 
str. 1, 4. r. po tab. – technicky upraviť začiatok.

O

A

MF SR

Všeobecne 
1. navrhujeme upraviť názov materiálu na „Návrh na realokáciu finančných prostriedkov Operačného programu Informatizácia spoločnosti v rámci prioritnej osi 1“. Podľa nášho názoru nie je potrebné v názve materiálu uvádzať „...pri uplatnení princípu "pro rata"“. Následne je potrebné zabezpečiť úpravu názvu materiálu v celom materiáli;

Z

A

MF SR

Všeobecne 
2. V prípade potreby schválenia materiálu zo strany EK žiadame text Predkladacej správy preformulovať a doplniť tak, aby jednotlivé úlohy uvedené v návrhu materiálu boli vykonané až po schválení EK. Predíde sa tak riziku dodatočného vypracovania materiálov na rokovanie vlády SR v prípade neschválenia, resp. pozmenenia realokácia a úpravy finančného plánu OPIS zo strany EK. Dôvodom je to, že táto požiadavka vyplynula z výročných stretnutí riadiacich orgánov s EK.

Z

A

MF SR

Všeobecne 
3. Z predloženého materiálu vyplýva dodatočná požiadavka na zdroje štátneho rozpočtu vo výške 18 543 355 eur, pričom predkladateľ neuvádza zdroj krytia týchto zvýšených výdavkov. Upozorňujeme, že v zákone č. 497/2009 Z. z. o štátnom rozpočte na rok 2010, resp. v rámci rozpočtu verejnej správy na roky 2010 až 2012 nie sú rozpočtované prostriedky súvisiace s navrhovanou realokáciou prostriedkov z opatrenia 1.2 do opatrenia 1.1 v rámci prioritnej osi 1 OPIS-u. Doložka o posúdení vplyvov nie je vypracovaná v zmysle § 33 ods. 1 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov. Doložku vplyvov je potrebné dopracovať a uviesť vplyvy podľa jednotlivých rokov spolu s jednoznačnou identifikáciou zdrojového krytia zvýšených výdavkov.

Z

A

MF SR

Návrh uznesenia vlády SR 
5. Do návrhu textu uznesenia vlády SR žiadame doplniť povinnosť vedúceho Úradu vlády SR zabezpečiť po schválení realokácie a úpravy finančného plánu OPIS v EK aktualizáciu riadiacej dokumentácie OPIS (napr. Programový manuál), nakoľko z dôvodu zmien v OPIS je nevyhnutné aktualizovať aj riadiacu dokumentáciu OPIS.

Z

A

MF SR

Návrh uznesenia vlády SR 
6. Žiadame v texte návrhu uznesenia opraviť úlohu č. C2 z uznesenia vlády SR č. 752 z 21. októbra 2009, kde predmetné uznesenie vlády SR ukladá podpredsedovi vlády pre vedomostnú spoločnosť, európske záležitosti, ľudské práva a menšiny a ministrovi hospodárstva „presunúť čiastku v celkovej výške 5 882 653 eur z OPIS do Operačného programu Konkurencieschopsnosť a hospodársky rast po schválení predmetných operačných programov Národným monitorovacím výborom, Monitorovacím výborom pre vedomostnú ekonomiku a Európskou komisiou“. Žiadame ako zodpovedného k tejto úlohe doplniť ministra financií SR. Dôvodom doplnenia ministra financií SR do tohto návrhu uznesenia vlády SR je to, že podpredseda vlády pre vedomostnú spoločnosť, európske záležitosti, ľudské práva a menšiny a minister hospodárstva v zmysle zákona č. 523/2004 Z.Z. o rozpočtových pravidlách verejnej správy a o zmene a doplnení niektorých zákonov nemajú kompetenciu na presun celej sumy 5 882 653 eur. Táto suma je rozpočtovaná v kapitole rozpočtu Ministerstva financií SR, ku ktorej má kompetencie len minister financií SR.

Z

A

MF SR

Prílohy 
9. str. 2, poznámka pod tabuľkou – žiadame text prvej vety upraviť nasledovne: „...z dôvodu realokácie 5 000 000 EUR (zdroj ERDF) a 882 353 EUR (zdroj štátneho rozpočtu) z Operačného programu Informatizácia spoločnosti...“.

Z

A

MF SR

Vlastný materiál, str. 1, druhý odsek  
7. žiadame vypustiť, resp. upraviť tretiu vetu v znení: „Vzhľadom na skutočnosť, že OPIS je jednocieľový, oprávnenosť musí byť obmedzená na tú časť Slovenska, ktorá spadá priamo pod cieľ Konvergencia na základe prepočtu pro rata.“. Predmetná veta z hľadiska uplatnenia princípu pro rata nedáva zmysel, keďže uplatnením tohto princípu sa rozšírila, nie obmedzila, oprávnenosť výdavkov financovaných z Operačného programu Informatizácia spoločnosti (ďalej len „OPIS“) aj na územie cieľa Regionálna konkurencieschpnosť a zamestnanosť v rámci opatrenia 1.1;

Z

A

MF SR

Vlastný materiál, str. 2, prvý odsek  
8. v texte sa uvádza „Nealokované prostriedky ERDF z opatrenia 1.2 v celkovej výške 150 000 000 EUR budú však znamenať zvýšené nároky na štátny rozpočet z dôvodu povinnosti uplatnenia princípu pro rata“. Keďže ide o materiál, ktorého úlohou je predovšetkým poskytnutie informácie o realokácii finančných prostriedkov v rámci OPIS, žiadame jednoznačne uviesť výšku prostriedkov v členení podľa zdrojov (EÚ zdroj, zdroj štátneho rozpočtu na spolufinancovanie, prípadne mieste zdroje), ktorá sa predmetnou realokáciou navrhuje presunúť z opatrenia 1.2 do 1.1

Z

A

MF SR

Návrh uznesenia vlády SR 
4. V nadväznosti na uvedené žiadame materiál upraviť a zároveň vypustiť aj bod B.1. z návrhu uznesenia, ktorým sa ministrovi financií ukladá zabezpečiť financovanie aktivít OPIS zvýšením výdavkov rozpočtovej kapitoly MF SR.

Z

A

Materiál bol upravený vo finančnej časti v súlade s pripomienkou. V nadväznosti na predkladaný materiál, Bod B.1 bude v návrhu uznesenia preformulovaný

MF SR

Prílohy 
10. V rámci prílohy materiálu s názvom „Príloha_pro rata PO1” žiadame upraviť finančný plán OPIS, aby zohľadňoval presun 5 mil. EUR z OPATRENIA 1.2 na iniciatívu JEREMIE a ponechal navýšenie prostriedkov z ERDF na OPATRENIE 1.1 vo výške 150 mil. EUR

Z

A

Presun 5 mil. Eur z Opatrenia 1.2. do Opatrenia 1.1 je v materiáli správne uvedený. Navýšenie prostriedkov ERDF z Opatrenia 1.2 do Opatrenie 1.1 je vo výške 127 500 000 Eur a 22 500 000 Eur zo ŠR, čo tvorí celkovú sumu 150 mil. Eur. Finančná časť materiálu bude upravená a spresnená.

MŠ SR | V súlade s uznesením vlády SR č. 1004/2006 Operačný program informatizácie spoločnosti, bod A.3. odporúčame doplniť materiál o informáciu, že Ministerstvo financií SR je platobnou jednotkou pre Operačný program Informatizácia spoločnosti. | Z | A |
MŠ SR | Odporúčame dať do súladu Doložku finančných, ekonomických, environmentálnych vplyvov, vplyvov na zamestnanosť a podnikateľské prostredie s Doložkou vplyvov uznesením vlády SR č. 1004/2006 Operačný program informatizácie spoločnosti. | O | A |

MDPT SR

Doložke o posúdení vplyvov 
Odporúčam uviesť do súladu text vo vlastnom materiáli na str. 1 v siedmom odseku “Navrhnuté riešenia... definujú ... zoznam ... tak, aby... mohli byť elektronizované všetky úseky správy na regionálnej a miestnej úrovni vo všetkých samosprávnych krajoch, mestách a obciach SR“ s textom uvedeným v Doložke o posúdení vplyvov. 
V tejto doložke sa uvádza, že: 
1. predkladaný materiál nemá vplyv na obyvateľstvo, hospodárenie podnikateľskej sféry ani iných právnických osôb, 
2. problematika upravená v predloženom materiáli nemá vplyv na životné prostredie, 
3. predkladaný materiál nemá vplyv na zamestnanosť, 
4. predkladaný materiál nemá vplyv na podnikateľské prostredie, 
čo nedáva zmysel, lebo elektronizácia všetkých úsekov správy na regionálnej a miestnej úrovni vo všetkých samosprávnych krajoch, mestách a obciach SR sa isto prejaví vo všetkých uvedených sférach vplyvu minimálne úsporami materiálu v oblasti komunikácie medzi občanom (podnikateľom) a úradmi, úradmi samotnými a tiež racionalizáciou dotknutých procesov. Ak nie, potom dodatočná požiadavka na zdroje štátneho rozpočtu vo výške 18 543 355 EUR by bola zbytočným výdajom štátneho rozpočtu.

O

A

MDPT SR

K celému návrhu 
Všeobecne vo všetkých položkách predkladaného návrhu odporúčam odstrániť gramatické chyby.

O

A

MŽP SR

celému textu 
bez pripomienok

O

A

NKÚ SR

Doložka pre posudzovanie vplyvov  
vychádzajúc z pripomienky NKÚ SR o doplnení očakávaného vplyvu na informatizáciu spoločnosti odporúčame prehodnotiť zhrnutie vplyvov na ostatné oblasti pokrývané doložkou; predpokladáme, že uvedený materiál bude mať vplyv: na obyvateľov, hospodárenie podnikateľskej sféry a iných právnických osôb, zamestnanosť a podnikateľské prostredie a tento vplyv je vhodné primeraným spôsobom kvalifikovať a kvantifikovať, keďže to vyplýva zo samotných navrhnutých riešení vyplývajúcich zo štúdie uskutočniteľnosti pre prioritnú os 1 OPIS, ktoré definujú konečný zoznam projektov pre štátnu správu a samosprávu.

O

A

NKÚ SR

Doložka pre posudzovanie vplyvov  
v súlade s čl. 9, ods. 1) Smernice na prípravu a predkladanie materiálov na rokovanie vlády SR schválenej uznesením vlády SR č. 512 z 13. 6. 2001 v znení zmien a doplnkov navrhujeme v doložke pre posudzovanie vplyvov doplniť stručné zhrnutie očakávaného vplyvu na informatizáciu spoločnosti.

O

A